ྷི་བཾ། ཞེས་རྡོ་རྗེ་ཁུ་ཚུར་གྱི་དམ་རྒྱས་སྒོ་བཅད་
པའང་དགོས། གོ་བགོ་བ་ནས་བཟུང་གཞུང་བཞིན་ལ་ཕྱག་རྒྱ་བཞིའི་རྒྱས་འདེབས་འཕྲིན་
ལས་སོགས་ཁོར་ཡུག་གི་ལྷ་དང་བཅས་པར་བྱ། དེ་ཡང་དམ་རྒྱའི་སྐབས་སུ་ལྷ་སོ་སོའི་
རྒྱ་བཅིང་སྟེ་སྙིང་གར་ཐུགས་རྣམ་པར་མི་རྟོག་པའི་ཡེ་ཤེས་ཀྱི་ངོ་བོ་རྡོ་རྗེ་རྩེ་ལྔ་བ་བསྒོམ་
336

དུས་འཁོར་བསྙེན་ཡིག་སོགས་བསྙེན་ཡིག་གི་སྐོར།
ནས་རང་གི་ཡིད་ལྷའི་ཐུགས་དང་དབྱེར་མེད་པའི་ང་རྒྱལ་གོམས་པའི་རྒྱལ་བའི་ཐུགས་
འགྲུབ་ནུས་སུ་བྱེད་པ་དང་། ཆོས་རྒྱའི་སྐབས་སུ་ལྕེ་ལ་ཆོས་ཀྱི་ཡི་གེ་བཀོད་ལ་ཕྱག་ཆེན་
བཅིང་ནས་སྙིང་བོ་བརྗོད་དེ་རང་གི་ངག་ལྷའི་གསུང་དང་དབྱེར་མེད་དུ་བསྒོམ་པས་རྒྱལ་
བའི་གསུང་འགྲུབ་ནུས་སུ་བྱེད་པ་དང་། ལས་རྒྱ་ལ་སྙིང་གར་སྣ་ཚོགས་རྡོ་རྗེ་བསྒོམ་ཞིང་
ལས་རྒྱ་བཅིང་སྟེ་རང་གི་བྱ་བ་ལྷའི་འཕྲིན་ལས་དང་དབྱེར་མེད་དུ་བསྒོམས་པས་རྒྱལ་
བའི་འཕྲིན་ལས་འགྲུབ་པ། ཕྱག་ཆེན་ལ་སྙིང་གར་དང་པོ་རྡོ་རྗེ་བསྒོམ་སྟེ་སྔགས་བརྗོད་
ཅིང་ཕྱག་ཆེན་བཅིང་ལ་རང་གི་ལུས་ལྷའི་སྐུ་དང་དབྱེར་མེད་དུ་བསྒོམ་པས་སྐུ་ཕྱག་རྒྱ་
ཆེན་པོ་འགྲུབ་པ་སྟེ། མདོར་ན་རང་གི་ལུས་ངག་ཡིད་གསུམ་བྱ་བ་དང་བཅས་པ་ལ་ལྷའི་
སྐུ་གསུང་ཐུགས་འཕྲིན་ལས་དང་བཅས་པའི་ང་རྒྱལ་བཞག་སྟེ་བསྒོམ་པས་མྱུར་དུ་སྒོ་
གསུམ་བྱ་བའི་དྲི་མ་རྣམས་སྦྱངས་ཏེ། རྒྱལ་བའི་སྐུ་གསུང་ཐུགས་མཛད་པ་དང་བཅས་
འགྲུབ་པ་ལས་མི་འདའ་བར་བྱས་པ་ནི་ཕྱག་རྒྱ་བཞིའི་རྒྱས་བཏབ་པའི་དོན་ཡིན་ལ་རྒྱལ་
པོ་ཆེན་པོའི་ཁྲིམས་སུ་བཅས་པའི་ཕྱག་རྒྱ་ལས་གཞན་གྱིས་འདའ་བར་མི་ནུས་པ་དང་
འདྲ་བར་གསུངས་ཏེ། རྒྱུད་ཕྱི་མ་ལས། རྒྱལ་པོའི་ཕྱག་རྒྱ་མཆོག་གི་ཁྲིམས། ། འདའ་དཀའ་
མི་ཕྱེད་དེ་བཞིན་དུ། ། ཉིད་ཆེའི་གཟུགས་བརྙན་མཚན་མ་ལ། ། ཕྱག་རྒྱ་ཆེན་པོ་ཞེས་
གྲགས་སོ། ། ཞེས་དང་། འཇིག་རྟེན་གསུམ་རྒྱལ་གྱི་རྟོག་པ་ལས་ཀྱང་། ཇི་ལྟར་ཇོ་བོའི་རྒྱ་
མཐོང་ན། ། བྲན་རྣམས་འགལ་བར་མི་བྱེད་པ། ། དེ་བཞིན་རྒྱལ་བ་ཉིད་རྣམས་ཀྱང་། །
ཕྱག་རྒྱ་འདའ་བར་ཡོངས་མི་མཛད། ། ཅེས་གསུངས་སོ། ། དེ་ཡང་འགྲོ་འོང་སོགས་ཀྱི་བྱ་
བ་ལུས་སེམས་རེ་རེ་བས་མི་འགྲུབ་པར་གཉིས་ཀ་ཚོགས་དགོས་པ་བཞིན་དུ་ཕྱི་ནང་གི་
ཕྱག་རྒྱ་གཉིས་ཀ་ཚོགས་པས་ལྷའི་རྣལ་འབྱོར་འགྲུབ་དགོས་པར་དཔལ་མཆོག་ལས། ཇི་
ལྟར་ལུས་ནི་སེམས་ཀྱིས་དང་། ། སེམས་ཀྱང་ལུས་ཀྱིས་འགྲུབ་འགྱུར་བ། ། དེ་བཞིན་ཕྱག་
རྒྱ་རྣལ་འབྱོར་གྱིས། ། རྣལ་འབྱོར་དམ་ཚིག་སྒྲུབ་པས་སོ། ། ཞེས་གསུངས་པས་གོང་འོག་
ཀུན་ཏུ་ཆོ་གའི་ཚིག་སྒྲ་དག་པར་བརྗོད་ཅིང་སྐབས་སོ་སོའི་ཕྱག་རྒྱ་འཆིང་བ་དང་
337

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
དམིགས་པ་མ་ཡེངས་པ་རྣམས་གལ་ཆེའོ། ། ལས་རྒྱལ་མཆོག་གི་རིམ་པ་ལ་འཕྲིན་ལས་ཀྱི་
སྐབས་སུ། རྩ་རིག་བརྗོད་ཅིང་ལྷ་དེ་དང་དེར་མོས་ནས་ལས་རྒྱ་བཅིང་སྟེ་ཐུགས་རྒྱུད་
བསྐུལ་བས་སྤྲུལ་བ་དཔག་མེད་སྤྲོས་ཏེ་སེམས་ཅན་གྱི་དོན་མཛད་པར་བསམ།
འཕྲིན་ལས་
བཅོལ་བའི་ཚིག་ལ་བདག་སོགས་སེམས་ཅན་ཐམས་ཅད་ཀྱི་རྒྱུད་ལ་ཟབ་གསལ་གཉིས་སུ་
མེད་པ་སོགས་ལམ་གྱི་རྟོགས་པ་མཐའ་དག་སྐྱེ་བའི་འཕྲིན་ལས་མཛོད་ཅིག ཅེས་པ་བྱ།
མཆོད་པ་ཡང་རྒྱས་པར་ན་མཆོད་པ་ཉེར་ལྔ། རྒྱལ་སྲིད་བདུན། འདོད་ཡོན་ལྔ་དང་བཅས་
པ་དབུལ་ཞིང་བསྟོད་པ་ཡང་རྒྱས་པར་བྱས་ན་ལེགས་མོད། མ་གྲུབ་ན་ཆུ་གཉིས་ཉེར་སྤྱོད་
སྒེག་སོགས་བརྒྱད་ཙམ་གྱིས་མཆོད་ཅིང་མཉམ་མེད་མས་བསྟོད། ལོང་མེད་ཚེ་སྤྱན་འདྲེན་
ཤོ་ལོ་ཀ་གཅིག་དང་མཆོད་པ་སྔགས་ཙམ་གྱིས་ཕུལ་ཀྱང་ཆོག སྐབས་འདིར་ལྷའི་རྣམ་པ་
སྤྱི་དང་བྱེ་བྲག་ལ་སེམས་བཟུང་སྟེ་གསལ་སྣང་བསྒོམ་ཞིང་། འབྲས་དུས་ཀྱི་དཀྱིལ་འཁོར་
གྱི་ལྷ་དངོས་ཡིན་སྙམ་པའི་ང་རྒྱལ་བརྟན་པོ་དང་། དེ་ཡང་གདོས་བཅས་ཚུགས་ཐུབ་ཀྱི་
རྣམ་པ་མ་ཡིན་པར་རང་སེམས་བླ་མ་ཡི་དམ་གྱི་ཐུགས་ཡེ་ཤེས་ཆོས་སྐུའི་ངོ་བོར་སོང་བ་དེ་
ཉིད་ཆོས་ཐམས་ཅད་ཀྱི་གནས་ལུགས་སྟོང་བ་ཉིད་དང་རོ་གཅིག་ཏུ་ཞུགས་པའི་ ་གཟུང་
རྣམ་མམ་སྣང་ཆ་ཡེ་ཤེས་པའི་དཀྱིལ་འཁོར་གྱི་རྣམ་པར་ཤར་བ་དྭངས་གསལ་འོད་ཀྱི་རང་
བཞིན་གྱི་སྣང་བ་ལ་རང་བཞིན་མེད་པ་ཆུ་ཟླ་དང་གཟུགས་བརྙན་ལྟ་བུར་
སློབ་པ་ནི། དམིགས་པ་ལྷའི་འཁོར་ལོ་ལ་དམིགས་ནས་རྣམ་པ་རང་བཞིན་མེད་པར་ངེས་
པའི་ཟབ་གསལ་གཉིས་མེད་ཀྱི་རྣལ་འབྱོར་བསྒོམ་པ་སྟེ་ཞིབ་པར་གཞན་ལས་ཤེས་པར་
བྱའོ། ། དེ་ལྟ་བུའི་ལྷའི་རྣལ་འབྱོར་སྒོམ་པ་ནི་བསྙེན་པའི་གཙོ་བོ་ཡིན་ཞིང་བསྒོམ་
སྒོམ་པས་
སྐྱོན་བཟླས་པ་བྱ་བར་གསུངས་པས་བཟླས་པའི་དམིགས་པ་ནི། ལྷ་རང་རང་གི་ཐུགས་ཀར་
ཟླ་བའི་སྟེང་དུ་ས་བོན་གྱི་མཐར་སྔགས་ཕྲེང་ཁ་དོག་དཀར་པོ་གྱེན་འགྲེང་གི་རྣམ་པ་ཅན་
གཡས་སྐོར་དུ་འཁོད་པ་ལས་འོད་ཟེར་དུས་མཐའི་མེ་ལྟར་འཕྲོས། སྡིག་སྒྲིབ་ཐམས་
ཅད་སྦྱངས་ཤིང་འོད་ཟེར་ཕྱོགས་བཅུར་འཕྲོས་སྣོད་བཅུད་ཀྱི་མ་དག་པ་ཐམས་ཅད་སྦྱངས།
338

དུས་འཁོར་བསྙེན་ཡིག་སོགས་བསྙེན་ཡིག་གི་སྐོར།
སྣོད་ཐམས་ཅད་གཞལ་ཡས་ཁང་དང་བཅུད་ཀྱི་སེམས་ཅན་ཐམས་ཅད་རྣམ་སྣང་གི་གོ་
འཕང་ལ་བཀོད་པར་མོས་པ་དང་། ལྷ་ཐམས་ཅད་ཀྱི་ཞལ་ནས་ཅིག་ཅར་དུ་སྔགས་ཀྱི་སྒྲ་
བྱུང་བར་མོས་ཏེ་བཟླས་པའི་སྐྱོན་བརྒྱད་དང་བྲལ་བར་བཟླ། སྐབས་འགར་བྱིན་རླབས་
བསྡུ་བ་སོགས་ཀྱི་དམིགས་པ་གཞན་ནས་འབྱུང་བ་ལྟར་བྱས་ཀྱང་ལེགས། བཟླས་པའི་
གྲངས་ནི། རྩ་རིག་གམ། གཙོ་བོའི་སྙིང་བོའམ། མེ་ཏོག་ཕོག་པའི་ལྷའི་སྔགས་གང་རིགས་
ལ་འབུམ་བཟླ་བར་གསུངས་པས་རྩ་རིག་བཟླ་བར་ནུས་ན་ཤིན་ཏུ་ལེགས་ཀྱང་།
ལས་རུང་
ཙམ་ལ་གཙོ་བོའི་སྙིང་བོ་འབུམ། འཁོར་གྱི་རྩ་བའི་ལྷ་རྣམས་ཀྱི་སྔགས་ཁྲི་རེ། མགྲོན་
ཐབས་ཀྱི་ལྷའི་བསྙེན་པ་བྱ་བར་མ་གསུངས་པས་མ་བྱས་ཀྱང་ཆོག་མོད། བཟླ་བར་འདོད་
ན། སརྦ་སཾ་སྐ་རི་སོགས་ཁྲི་དང་། རྩ་རིག་བཞི་ཁྲིའམ། ཐམས་ཅད་ལ་ཐུན་མོང་དུ་རྩ་རིག་
ཁྲི་ཙམ་བཟླས་ན་ཡང་ལེགས། ཡེ་ཤེས་འབེབས་པའི་སྔགས། ཨོྃ་བཛྲ་པྲ་བེ་ཤ་ཡ་ཧཱུཾ། བཛྲ་
ཨ་བེ་ཤ་ཨཿ་ཞེས་པ་ཡིན་ཞིང་སྤྱི་འགྲོ་ལྟར་གཙོ་བོའི་བསྙེན་པའི་མཇུག་ཏུ། ཧཱུཾ་ཧཱྃཨ་ཛཿ
བཏགས་པ་བཟླས་ན་ཡང་རུང་ལ། གྲངས་འབུམ་གསུངས་ཀྱང་ལས་རུང་ཙམ་ལ་ཁྲི་ཕྲག་
གིས་ཆོག དེའི་ཚེ་དམིགས་པ་ནི། རང་གི་སྙིང་གའི་ས་བོན་གྱི་འོད་ཟེར་དམར་པོས་ཕྱོགས་
བཅུའི་རྒྱ
འེ་རྒྱལ་བ་ཐམས་ཅད་ཀྱི་ཐུགས་གཉིས་སུ་མེད་པའི་ཡེ་ཤེས་ཧཱུཾ་ཡིག་གི་རྣམ་པར་སྤྱན་
དྲངས་ནས་ ་སྙིང་གའི་ས་བོན་ལ་ཐིམ་པར་བསམ། གཙོ་འཁོར་ཐམས་ཅད་ཀྱི་བཟླས་པའི
ཨ་མཁའ་
གྲངས་ལྷན་ཅིག་ཏུ་རྫོགས་པར་བྱ་བའམ། གཙོ་བོའི་སྔགས་གྲངས་རྫོགས་ནས་འཁོར་གྱི་
སྔགས་ལ་གྲངས་ གྲངས་འཛིན་པ་སོགས་བྱས་ཀྱང་རུང་། ཐུན་འཇོག་རན་པ་ན་ཡིག་བརྒྱ་ བརྒྱ་ལན་
གསུམ་མམ་གཅིག་བརྗོད། ཨོཾ་སརྦ་ཏ་ཐཱ་ག་ཏ་ཨགྷཾ་སོགས་ཀྱིས་མཆོད། ཆོས་སྐུ་ནམ་མ
ཞེས་སོགས་ཤོ་ལོ་ཀ་གཅིག་གིས་བསྟོད། རང་ཉིད་གཙོ་བོ་ལས་མར་མེ་གཅིག་ལས་གཿ གཉིས་
ཆད་ཀྱི་ཚུལ་དུ་ཕྱེ་ནས་དཀྱིལ་འཁོར་གྱི་ཕྱི་རོལ་ཏུ་གནས་པར་གྱུར། ཨོཾ་སརྦ་བིད་ཨོཾ། ཞེས་
སོགས་འཇིག་རྟེན་གསུམ་རྒྱལ་གྱི་སྐབས་སུ་བཤད་པའི་སྔགས་དང་ཕྱག་རྒྱས་གནས་
གསུམ་བྱིན་གྱིས་བརླབས། བདག་གི་དགེ་བའི་ལས་རྣམས་ཞེས་པ་ནས། གཟིར་ལས་སྒྲོལ།
339

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
འཇམ་དཔལ་དཔའ་བོས། ཞེས་སོགས་ཀྱི་བསྔོ་སྨོན་བྱས་ཏེ་ཐུན་མཚམས་ཀྱི་བྱ་བ་ལ་
འཇུག སླར་ཐུན་གཉིས་པ་སོགས་ལ་འཇུག་པ་ན་ཆུ་གཙང་གིས་ཁ་བཤལ་ཞིང་ཉེ་རེག་
བྱས་ཏེ། སངས་རྒྱས་ཆོས་ཚོགས་མ་ལན་གཅིག་གིས་སྐྱབས་སེམས་དང་། གཙོ་བོའི་དམ་
རྒྱ་བཅིང་ནས་རང་ཉིད་དཀྱིལ་འཁོར་གྱི་ནང་དུ་ཞུགས་གཙོ་བོ་དང་གཉིས་སུ་མེད་པར་
གྱུར། ཛཿཧཱུཾ་བཿ ཧོཿ ཞེས་བརྗོད། མཆོད་པ་ཁ་གསོས་ཡོད་ན་བྱིན་གྱིས་བརླབས་ཏེ་སྔགས་
ཙམ་གྱིས་ཕུལ། མཉམ་མེད་མའམ་ཆོས་སྐུ་ནམ་མཁའ་སོགས་ཀྱིས་བསྟོད། གཞལ་ཡས་
ཁང་གི་འོད་འཕྲེང་ནས་གཙོ་བོའི་བར་གྱི་རྟེན་བརྟེན་པ་གསལ་བཏབ། ཟབ་གསལ་གཉིས་
མེད་ཀྱི་རྣལ་འབྱོར་ལ་ཡུན་ཇི་ལྟར་འཚམས་པར་མཉམ་པར་བཞག་ལ་ལྷ་ཐམས་ཅད་ཀྱི་
ཐུགས་ཀར་ཞེས་སོགས་བཟླས་པ་ལ་འཇུག ཐུན་བཞི་བའི་བཟླས་པའི་མཇུག་གི་མཆོད་
བསྟོད་ཀྱི་རྗེས་སུ། དེ་ལྟར་སྣང་སྟོང་ཚོགས་པའི་ཞེས་སོགས་ཀྱིས་སྨོན་ལམ་གདབ། སླར་
ཡང་ཡིག་བརྒྱ་དང་། གང་ཡང་བདག་བློ་སོགས་ཀྱིས་ནོངས་པ་བཟོད་པར་གསོལ། བདག་
གི་དགེ་བའི་ཞེས་པ་ནས་གཟིར་ལས་སྒྲོལ། ༀ་པྲ་ཝ་ར་སད་ཀ་རཾ་ཨགྷཾ་པྲ་ཏི་ཙྪ་སྭཱ་ཧཱ། ཨོཾ་
ཁྱེད་ཀྱིས་སེམས་ཅན་དོན་ཀུན་མཛད། ། ཅེས་པ་ནས། སླར་ཡང་འབྱོན་པར་མ པར་མཛད་དུ་
གསོལ། ། རྡོ་རྗེ་བསྡམས་པ་ལས་གུང་མོ་གཉིས་མཉམ་སྟེ་གཤིབ་ལ་བསྒྲེང་བ་སེམས་མ་རྡོ་
རྗེ་མའི་ཕྱག་རྒྱ་སྤྱི་བོ་ནས་གྱེན་དུ་བཀྲོལ་ཏེ། ཨོྃ་བཛྲ་ས་ཏྭ་བཛྲ་མཿ བདག་བསྐྱེད་ཀྱི་ཡེ་
ཤེས་པ་རང་བཞིན་གྱི་གནས་སུ་གཤེགས། སྤྱན་འདྲེན་གྱི་སྐབས་ཀྱི་རྡོ་རྗེ་བསྡུ་བའི་ཕྱག་
རྒྱ་བྱས་ལ་བཛྲ་ས་མ་ཛཿ དམ་ཚིག་པའི་རྟེན་དང་བརྟེན་པའི་དཀྱིལ་འཁོར་རྣམས་བསྡུས་
ཏེ་ ཏེ་རང་ཉིད་ལ་ཐིམ་པར་གྱུར། རང་ཉིད་རྡོ་རྗེ་སེམས་དཔའ་སྐུ་མདོག་དཀར་པོ་ཞལ་གཅིག་
ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པར་གྱུར་པར་བསམ་ལ་གནས་གསུམ་བྱིན་
གྱིས་བརླབས་པ་དང་། བྱང་ཕྱོགས་ཀྱི་སེམས་དཔའ་བཞིའི་སྔགས་དང་གཙུག་ཏོར་གྱི་
སྔགས་རྒྱས་སྲུང་བ་སོགས་བྱས་ཏེ། འཇམ་དཔལ་དཔའ་བོ། ཞེས་སོགས་དང་།
།ས་དང་། བསྟན་
ན་པ་
རྒྱས་པའི་བསྔོ་སྨོན་ཅི་རིགས་བྱ་ཞིང་། ལོང་ཡོད་ཚེ་རབ་ཡངས་འཆི་མེད་ཅེས་སོགས་ཀྱིས་
340

དུས་འཁོར་བསྙེན་ཡིག་སོགས་བསྙེན་ཡིག་གི་སྐོར།
ཤིས་བརྗོད་ཀྱང་བྱ། སྲུང་འཁོར་མཚམས་མ་གྲོལ་གྱི་བར་དུ་མི་བསྡུ་ཞིང་ཐུན་མཚམས་སུ་
ཡང་བསག་སྦྱང་ལ་འབད་པ་དང་འདི་སྐོར་གྱི་ཡིག་ཆ་རྣམས་བལྟ་ཞིང་། དབང་བོའི་སྒོ་
སྡོམ་པ་དང་ཟས་ཀྱི་ཚོད་རིག་པ་དང་། ཁས་བླངས་པའི་སྲུང་སྡོམ་དག་པར་བྱེད་པ་རྣམས་
གལ་ཆེ་ཞིང་། དངོས་གྲུབ་ཀྱི་རྟགས་དང་བར་ཆད་སོགས་འབྱུང་ངམ་སྙམ་པའི་རེ་དོགས་
སྤངས་ཏེ་བླ་མ་ཡི་དམ་དབྱེར་མེད་པའི་མོས་གུས་བརྟན་པོའི་ངང་ནས། མཚན་ཙམ་བཟུང་
བས་ལས་ཀྱི་སྒྲིབ་པ་ཐམས་ཅད་སྦྱོང་ཞིང་མཆོག་ཐུན་གྱི་དངོས་གྲུབ་བདེ་བླག་ཏུ་སྟེར་བའི་
ཡི་དམ་བྱིན་རླབས་ཀྱི་གཏེར་ཆེན་པོ་འདི་ལྟ་བུའི་བསྙེན་སྒྲུབ་བྱེད་རྒྱུ་བྱུང་བ་སྐལ་བ་
བཟང་སྙམ་པའི་དགའ་སྤྲོ་ཆེན་པོ་དང་བཅས་བློ་བདེ་འབོལ་བ་བྱ་ཞིང་ད་ལམ་གྱི་བསྙེན་
སྒྲུབ་འདིའི་སྟེང་ནས་གཏན་གྱི་བདེ་སྐྱིད་ཀྱི་མགོ་ཚུགས་པ་ཞིག་ཅི་ནས་ཀྱང་བྱ་སྙམ་དུ་ཞེ་
དམ་བརྟན་པོ་ཡང་བྱ། རྒྱུད་ལས། ཆང་ནི་བཏུང་བར་མི་བྱ་ཞིང་། ། ཤ་ལ་སོགས་པ་བཟའ་
མི་བྱ། ། ཞེས་དང་། རྩེ་མོ་ལས། ཤ་དང་ཆང་དང་སྒོག་པ་སོགས། ། བཟའ་བ་མིན་པ་རྣམ་པར་
སྤང་། ། ཞེས་གསུངས་པ་བཞིན། ཤ་ཆང་སྒོག་ཙོང་སོགས་དང་། གྲིབ་ཅན་དང་གདོན་ཅན་
གྱི་ཟས་གོས་ལ་ལོངས་མི་སྤྱོད་ཅིང་ཁྲུས་དང་གཙང་སྦྲ་ལ་འབད་པ་གལ་ཆེ། བཟའ་བཏུང་
འགྲོ་འཆག་ཉལ་འདུག་སོགས་སྤྱོད་ལམ་ཀུན་ཏུ་སྒོ་གསུམ་ལྷ་སྔགས་ཡེ་ཤེས་ཀྱི་ང་རྒྱལ་
དང་མི་འབྲལ་བར་ཉལ་ལྡང་ཁྲུས་དང་ཁ་ཟས་ཀྱི་རྣལ་འབྱོར་སོགས་ཀྱང་རྒྱུད་སྡེ་སྤྱི་ལྟར་
ཉམས་སུ་བླང་བར་བྱའོ། ། མཇུག་གི་རིམ་པ་ལ། བསྙེན་གྲངས་རྫོགས་ནས་མཚམས་ནང་
དེའམ་དབང་བསྐུར་ལྷོ་སྒོ་སོགས་དཀྱིལ་འཁོར་གྱི་ལས་ལ་མ་ཞུགས་པའི་སྔོན་དུ་ལྷག་
ཆད་ཁ་སྐོང་བའི་ཞི་བའི་སྦྱིན་སྲེག་ཅི་འབྱོར་བ་རྒྱས་པར་འབུལ་དགོས་ཤིང་། གཏང་རག་
གི་མཆོད་པ་རྒྱས་པ་དང་མཇུག་ཆོག་གོང་ལྟར་ལ་བསྔོ་སྨོན་རྣམ་པ་དག་པར་དང་ཤིས་
བརྗོད་ཀྱི
ད་ཀྱིས་མཐའ་བརྒྱན་པར་བྱ། ནང་མཚམས་དང་ཕྱི་མཚམས་རིམ་གྱིས་གྲོལ་བ་ ཁ་སོགས་
བསྙེན་པའི་སྐབས་ཀྱི་སྤང་བླང་གི་རྣམ་བཞག་རྒྱས་པར་གཞན་ལས་འབྱུང་བ་ལྟར་བྱའོ། །
དེ་ལྟར་བསྙེན་པ་ཚད་ལྡན་སོང་ནས་ཀྱང་ལྷ་རྒྱང་སྐྱུར་མི་བྱ་བར་སྒོམ་བཟླས་རྒྱས་བསྡུས་
341

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
ཅི་རིགས་ལ་འབད་ཅིང་། གཞན་དོན་དུ་ལས་ཚོགས་རྣམས་ཀྱང་ཇི་ལྟར་རིགས་པར་
ཉམས་སུ་བླང་བས་རང་གཞན་གྱི་ལས་ཀྱི་སྒྲིབ་པ་རྣམས་མྱུར་དུ་བྱང་ཞིང་དག་པ་སོགས་
ཞི་རྒྱས་དབང་དྲག་གི་ལས་རྣམས་མྱུར་དུ་འགྲུབ་ཅིང་། མཚན་བཅས་དང་། མཚན་མེད་
ཀྱི་རྣལ་འབྱོར་ལ་རྩེ་གཅིག་ཏུ་བསླབས་པས་ཁྱབ་བདག་རྣམ་སྣང་ཆེན་པོའི་གོ་འཕང་རིང་
བོར་མི་ཐོག་པར་མངོན་དུ་བྱེད་པར་འགྱུར་རོ། ། འདི་བྲིས་དགེ་བས་གསང་ཆེན་ཟབ་མོའི་
བསྟན། ། བཤད་དང་སྒྲུབ་པས་ཕྱོགས་བཅུར་རྒྱས་བྱེད་ཅིང་། ། མར་འགྱུར་འགྲོ་ཀུན་ལམ་
བཟང་འདི་ཉིད་ལ། ། བརྟེན་ནས་སྲིད་ཞིའི་འཇིགས་ལས་སྒྲོལ་གྱུར་ཅིག ། ཅེས་བཅོམ་ལྡན་
འདས་ཐམས་ཅད་རིག་པའི་དཀྱིལ་འཁོར་གྱི་བསྙེན་པ་བྱ་ཚུལ་མདོར་བསྡུས་གསལ་བར་བཀོད་པ་འདི་ནི། དོན་
གཉེར་ཅན་མང་བོ་ལ་ཕན་པར་མཐོང་ཞིང་། ཉེ་ཆར་དབུ་མཛད་དཀོན་མཆོག་རྒྱལ་མཚན་དང་། དབུ་མཛད་
དཀོན་མཆོག་བསྟན་འཛིན་གཉིས་ནས་ལྷ་རྫས་བཅས་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་
ཀྱིས་དམ་པ་སྔ་མ་རྣམས་ཀྱིས་མཛད་པའི་ཊིཀྐ་དང་བསྙེན་ཡིག་སོགས་ཀྱི་དགོངས་པ་དང་མཐུན་པར་སྦྱར་བའི་
ཡི་གེ་བ་ནི་དགེ་སློང་བརྩོན་འགྲུས་རྒྱ་མཚོས་བགྱིས་པ་ཛ་ཡནྟུ།
342

དུས་འཁོར་བསྙེན་ཡིག་སོགས་བས